SPIRT, ALKOGOLLI MAHSULOTLAR VA TAMAKI MAHSULOTLARI ISHLAB CHIQARISH VA SOTISHNI DAVLAT TOMONIDAN TARTIBGA SOLISHNI TAKOMILLASHTIRISH CHORA-TADBIRLARI TOʻGʻRISIDA
(resolution, 2025-05-01)

Spirt, alkogolli mahsulotlar va tamaki mahsulotlari gʻayriqonuniy ishlab chiqarilishi, ular kontrabandasi va aylanishi hollariga barham berish, budjetga daromadlar tushumining toʻliqligini taʼminlash, shuningdek xoʻjalik yurituvchi subyektlar oʻrtasidagi oʻzaro hisob-kitoblarni tartibga solish maqsadida Vazirlar Mahkamasi qaror qiladi: 1. Bosh vazir Oʻ.T. Sultonov va Bosh vazirning oʻrinbosari B.M. Olimjonov tomonidan “Oʻzmevasabzavotuzumsanoat-xolding” xolding kompaniyasi hamda spirt va vino-aroq mahsulotlari ishlab chiqaruvchi korxonalar faoliyati ustidan sust rahbarlik qilinayotganligi qayd etilsin. Spirt va vino-aroq mahsulotlari ishlab chiqaruvchi korxonalarning rahbarlari, rahbarlarning oʻrinbosarlari, bosh mutaxassislar lavozimlarini maxsus maʼlumotga va tegishli tayyorgarlikka ega boʻlmagan shaxslar egallab turishi yoʻl qoʻyib boʻlmaydigan hol deb hisoblansin. Qonun hujjatlarini buzish, spirt va vino-aroq mahsulotlarini gʻayriqonuniy ishlab chiqarish va sotish hollari davom etmoqda. 3. Spirt va vino-aroq mahsulotlari ishlab chiqaruvchi xoʻjalik birlashmalari va korxonalarning rahbarlari, rahbarlarning oʻrinbosarlari, bosh mutaxassislari (muhandislar va texnologlar), bosh buxgalterlarini attestatsiyadan oʻtkazish boʻyicha 1-ilovaga* muvofiq tarkibda maxsus idoralararo komissiya tuzilsin. Komissiya bir oy muddatda xodimlarning koʻrsatib oʻtilgan toifalarini talabchanlik bilan attestatsiyadan oʻtkazsin hamda ularning saflarini kasbiga yaroqsiz shaxslardan va jinoyatchi unsurlardan shafqatsiz tozalasin. 5. Oʻzbekiston Respublikasi Davlat soliq qoʻmitasi, Davlat bojxona qoʻmitasi Ichki ishlar vazirligi bilan birgalikda spirt, alkogolli mahsulotlar va tamaki mahsulotlari gʻayriqonuniy ishlab chiqarilishi, keltirilishi va sotilishi hollarini aniqlash va ularga barham berish boʻyicha rejali va muntazam ish olib borilishini taʼminlasinlar. 7. Belgilansinki: texnik spirt ishlab chiqaruvchi korxonalar tomonidan faqat yuridik shaxslarga sotiladi; spirtni masʼuliyatli saqlashga topshirish daromadni yashirishga tenglashtiriladi hamda ishlab chiqaruvchi korxonalar rahbarlari ushbu tartib buzilishi uchun amaldagi qonunchilikka muvofiq javobgarlikka tortiladi; barter bitishuvlarida qatnashuvchi xoʻjalik yurituvchi subyektlarning mansabdor shaxslari vino-aroq mahsulotlari bilan barter operatsiyalari oʻtkazganligi uchun qonunchilikda soliq toʻlashdan bosh tortganlik uchun nazarda tutilgan javobgarlikka tortiladilar; 8. Belgilab qoʻyilsinki: sotiladigan tamaki mahsulotlari uchun oldindan haq toʻlash miqdori kontrakt tuzilgan mahsulotning butun hajmi uchun aksiz soligʻi summasini oʻz ichiga olishi kerak; alkogolli mahsulotlar ishlab chiqaruvchi korxonalar kontrakt tuzilgan mahsulotning haqi toʻlangan hajmini oʻz vaqtida yuklab joʻnatmaganligi uchun (mablagʻlar tushgan kundan boshlab 3 bank kunidan ortiq) xaridorga muddati kechiktirilgan har bir kun uchun oʻz vaqtida yuklab joʻnatilmagan mahsulot qiymatining 3 foizi miqdorida neustoyka toʻlaydilar. 9. “Oʻzdavstandart” markazi tizimida xodimlarning umumiy soni doirasida Davlat inspeksiyasi tashkil etilsin va unga alkogolli mahsulotlar sifatini nazorat qilish vazifasi yuklansin. “Oʻzdavstandart” markazi “Oʻzkimyosanoat” uyushmasi va “Oʻzmevasabzavotuzumsanoat-xolding” xolding kompaniyasi bilan birgalikda Alkogolli mahsulotlar sifatini nazorat qilish davlat inspeksiyasi nizomini va tuzilmasini oʻn kun muddatda tasdiqlash uchun Vazirlar Mahkamasiga kiritsin. 10. Oʻzbekiston Respublikasi Prokuraturasi: spirt, alkogolli mahsulotlar va tamaki mahsulotlari ishlab chiqarish va ularning aylanishi sohasida huquqni buzishga yoʻl qoʻygan shaxslarni oʻz vaqtida maʼmuriy va jinoiy javobgarlikka tortish boʻyicha qonunchilikda belgilangan chora-tadbirlarga ogʻishmay rioya qilinishi ustidan prokuror nazoratini kuchaytirsin; spirt, alkogolli mahsulotlar va tamaki mahsulotlari ishlab chiqarish, keltirish va sotishni tashkil etishda yuzaga kelayotgan ahvolni yarim yillik yakunlari va umuman yil yakunlari boʻyicha muntazam ravishda tahlil qilib borsin va Vazirlar Mahkamasiga axborot bersin. 11. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.